अभी भी इंतजार
पीएमओ पहुंचा लिफ्ट विवाद, कार्रवाई अब तक नहीं
श्यामला हिल्स स्थित अंसल लेक व्यू एन्क्लेव अपार्टमेंट में लिफ्ट का विवाद पीएमओ तक पहुंच गया है। पीएमओ ने इस मामले में मुख्य सचिव को कार्रवाई के आदेश दिए हैं। साथ ही निर्देश दिए कि मुख्य सचिव मामले की जांच के बाद रिपोर्ट पीएमओ के पोर्टल पर अपलोड करें। पोर्टल पर स्टेटस चैक किया गया ताे पता चला कि 29 दिन बाद भी रिपोर्ट सबमिट नहीं की गई है। जबकि इस रजिस्टर्ड शिकायत पर डेट आॅफ एक्शन 5 दिसंबर दी गई है।
अंसल लेक व्यू अपार्टमेंट में तीसरे फ्लोर पर रहने वाले एक रिटायर्ड आईएएस अफसर ने बिल्डिंग की लिफ्ट से बाकी रहवासियों के आने-जाने पर पाबंदी लगा दी है। अफसर का तर्क है, लिफ्ट लगवाते समय किसी ने सहयोग नहीं किया। उन्होंने अकेले साढ़े चार लाख रुपए खर्च किए। अब जो 50 हजार रुपए अदा करेगा, वो ही इस लिफ्ट का उपयोग करेगा। रिटायर्ड अफसर के रवैए से नाराज एक बुजुर्ग दंपती ने इसकी शिकायत पहले कलेक्टर और फिर मानव अधिकार आयोग से की। वहां से जवाब नहीं मिला तो उन्होंने इसकी शिकायत पीएमओ में कर दी। अपार्टमेंट के पी ब्लाॅक के सेकंड फ्लोर पर रहने वाले 78 वर्षीय जीएन व्यास ने बताया कि 1999 में उन्होंने यह फ्लैट खरीदा था। उस समय यहां लिफ्ट लगी थी। तीन साल पहले लिफ्ट खराब हो गई। तब उनको बिना बताए अपार्टमेंट एसोसिएशन के अध्यक्ष पूर्व आईएएस अफसर दिलीप मेहरा ने नई लिफ्ट लगवा दी।
पीएमओ में व्यास दंपती ने शिकायत 30 नवंबर को की गई थी। वहां से एक दिसंबर को चीफ सेक्रेटरी को जांच के निर्देश दिए गए। इस संबंध में टीटी नगर एसडीएम सुनील राज नायर का कहना है कि दंपती की शिकायत पर तहसीलदार से रिपोर्ट देने को कहा गया है।
अंसल अपार्टमेंट में लगी इस लिफ्ट को लेकर जीएन व्यास ने पीएमओ में की थी शिकायत।
सोसायटी ने अपना जवाब दे दिया है
शिकायत करने वाले जीएन व्यास को लिफ्ट लगवाते समय इस पर हाेने वाले खर्च की जानकारी दी गई थी। लेकिन उन्होंने लिफ्ट की लागत राशि में किसी भी प्रकार का सहयोग देने से साफ इनकार कर दिया। पहले भी व्यास ने कलेक्टर, एसपी और एसडीएम कार्यालय में इस बारे में शिकायत की थी। इस मामले में सोसायटी ने अपना जवाब दे दिया है। दिलीप मेहरा, अध्यक्ष, अपार्टमेंट एसोसिएशन
हाल-ए-शिकायत
hne_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva